《和陶诗二首 其二》
明代·桂彦良

神龙困渊蛰，野鹤凌空飞。飞潜不同调，一喜复一悲。

我生悟物理，独立恒无依。饮酒得真趣，读书探指归。

匪为究穷达，亦复知荣衰。前贤有遗则，行行慎无违。

作者简介：（?—1387）元明间浙江慈溪人，名德，号清节，以字行。元末乡贡进士。曾任包山书院山长、平江路学教授。张士诚、方国珍征辟，均不就。洪武六年应召赴都，授太子正字。为太子及诸王、功臣子弟师。迁晋王左长史。太祖称为“通儒”。洪武十八年告归。有《清节》、《清溪》、《山西》、《拄笏》、《老拙》等集。